“โตโยต้า” เผยยอดการผลิตรถยนต์ในญี่ปุ่นเดือนต.ค.ร่วง 6.1%
"โตโยต้า" เผยยอดการผลิตรถยนต์ในญี่ปุ่นเดือนต.ค.ร่วง 6.1%
29 พ.ย. 2559

โตโยต้า มอเตอร์ คอร์ป เปิดเผยว่า ยอดการผลิตรถยนต์ในประเทศญี่ปุ่นของบริษัทร่วงลง 6.1% ในเดือนต.ค. เมื่อเทียบรายปี ซึ่งเป็นการปรับตัวลงครั้งแรกในรอบ 3 เดือน
บริษัทผู้ผลิตรถยนต์รายใหญ่ของญี่ปุ่นสามารถผลิตรถยนต์ในประเทศ จำนวน 260,426 คัน ขณะที่ยอดขายในประเทศลดลง 1.9% แตะ 122,990 คัน เป็นการปรับตัวลงครั้งแรกในรอบ 8 เดือน
ยอดส่งออกของโตโยต้าลดลง 4.0% แตะ 156,058 คัน ขณะที่ยอดผลิตรถยนต์นอกประเทศลดลง 7.9% เมื่อเทียบกับช่วงเดียวกันของปีที่แล้ว แตะ 490,287 คัน  
อย่างไรก็ตาม ตัวเลขดังกล่าวไม่นับรวมบริษัทในเครืออย่างบริษัท ไดฮัทสุ มอเตอร์ และบริษัท ฮีโน มอเตอร์
ทั้งนี้ บริษัทผู้ผลิตรถยนต์รายใหญ่อื่นๆของญี่ปุ่นได้เปิดเผยยอดการผลิตประจำเดือนต.ค.ตั้งแต่เมื่อวันศุกร์ที่ผ่านมา